બજેટ બેઠકની શરૂઆત સાથે બોર્ડના અધ્યક્ષ મેયર ધીરુભાઈ ગોહેલે વક્તવ્યની શરૂઆત કરતાની સાથે જ વિરોધ પક્ષના નેતા અદ્રેમાનભાઈ પંજા, વિજયભાઈ વોરાએ જૂનાગઢની જનતા ઉપર કર વેરો લાદવામાં ન આવે તેવી માગણી કરતા વિરોધ પક્ષના અન્ય સભ્યોએ આ બાબતે દેકારો મચાવ્યો હતો જ્યારે કોંગ્રેસના મહિલા કોર્પોરેટર મંજુલાબેન પરસાણાએ એક બોટલમાં લાવેલ ગંદુ પાણી બોર્ડ સમક્ષ રજૂ કર્યું હતું અને જણાવ્યું હતું કે આપણે જૂનાગઢની જનતાને પુરતુ અને ચોખ્ખું પાણી આપી નથી શકતા ત્યારે આવો કમરતોડ ભાવ વધારો કરવો યોગ્ય નથી ત્યારે શાસક પક્ષના સભ્યો એ સામે દેકારો બોલાવતા લગભગ દસેક મિનિટ જેટલી ઘોંઘાટ ભરી બેઠક ના અંતે જનરલ બોર્ડના અધ્યક્ષ અને મેયરે ભાજપના કોર્પોરેટરોની સંમતિ લઈને વર્ષા ૨૦૨૦નું બજેટ પત્ર બહુમતી મેળવી મંજૂર જાહેર કરી દીધું હતું.